***Приложение № 2***

**ТЕХНИЧЕСКА СПЕЦИФИКАЦИЯ**

**„Ремонт коридори и кабинети в СОУ ”Любен Каравелов” – гр.Видин”**

**I.** **Описание на обекта на поръчката**

Видовете работи са подробно описани в количествената сметка /Приложение № 3/.

Целта на тази поръчка е да бъде избран Изпълнител с професионална квалификация и практически опит в областта на строителството, ремонта и/или рехабилитацията на обществени сгради.

Предмет на тази поръчка, съгласно приложена количествена сметка, са строително-монтажни и ремонтно-възстановителни работи на участъци от сградата на училището. Сградата е в добро състояние, нуждае се от обновяване на коридор І-ви етаж - начален корпус; Коридор ІІ-ри етаж - начален корпус; Стълбище - начален корпус; І-ви етаж - четириетажен корпус; Коридор ІV-ти етаж; Кабинети №401, №402; №404, №405; №406; №106, №106-десен, №103, №203, №205, преддверие лекарски кабинет. Строително-монтажните работи, в зависимост от нуждите за всяко от посочените помещения включват: вътрешна шпакловка грундиране и боядисване, направа окачени тавани доставка и монтаж осветителни тела, настилка от гранитогрес, фаянсова облицовка, направа сух под, подмяна ел. инсталация, пожароизвестителна инсталация и др.

В изпълнение на възлагането по настоящата обществена поръчка, Изпълнителят следва да извърши предвидените строителни и инсталационни работи при спазване на всички съпътстващи технологичния процес изисквания и последователност от операции, съобразно изискванията на действащите строително-технически норми, задълженията за безопасни условия на труд при изпълнение на строително-монтажни работи, също така съответните противопожарни норми, правила и изисквания.

**ІІ. Общи условия**

Влаганите строителни продукти да са придружени с декларации за съответствие със съществените изисквания към продуктите, издадени от производителя или от негов упълномощен представител;

 При извършването на ремонтните и строително-монтажните работи да се съставят и подписват всички задължителни актове и протоколи, съгласно Наредба № 3 за съставяне на актове и протоколи по време на строителството;

Всички детайли, материали, строителни конструкции, машини и съоръжения, които са необходими за изпълнение на обществената поръчка, се закупуват и доставят от изпълнителя.

Влаганите строителни продукти трябва да отговарят на изискванията на Наредбата за съществените изисквания към строежите и оценяване съответствието на строителните продукти, координирано с Регламент /ЕС/№ 305/2011 на Европейския парламент и на съвета от 09.03.2011 г. за определяне на хармонизирани условия за предлагането на пазара на строителни продукти и за отмяна на директива 89/106/ЕИО на Съвета, с цел гарантиране безопасността и здравето на хората, опазване на собствеността и околната среда.

Изпълнителят поема функциите на координатор по безопасност и здраве по смисъла на Наредба № 2 на МРРБ и МТСП за минимални изисквания за здравословни и безопасни условия на труд при извършване на строително-монтажни работи.

При извършване на строителни и монтажни работи е необходимо да се спазват всички изисквания, посочени в Наредба № 2 от 2004 г. за минималните изисквания за здравословни и безопасни условия на труд.

Изпълнителят следва да отстранява всички дефекти, установени при предаване на обекта и въвеждането му в експлоатация;

Приемането на обекта става с предавателно приемателен протокол, като минимални гаранционни срокове за изпълнени строителни и монтажни работи, съоръжения и строителни обекти са по реда на Наредба № 2/31.07.2003 г. за въвеждане в експлоатация на строежите в Р България.

Изпълнителят е отговорен за гаранционното обслужване на извършените строително-монтажните работи, съгласно договорените гаранционни условия и срокове.

**ІІІ. Ограничения специфични за обекта**

Основното ограничение, касаещо организацията на работа на обекта е неговото предназначение за обучение и възпитание на деца и юноши. В тази връзка при съставяне на организацията на изпълнение на ремонтните работи, Строителят следва да отчете ограниченията по отношение на:

* графика на учебния процес;

### излъчвания шум и други замърсители (Закон за защита от шума, Наредба № 4 от 27.12.2006 г. за ограничаване на вредния шум чрез шумоизолиране на сградите при тяхното проектиране и за правилата и нормите при изпълнението на строежите по отношение на шума, излъчван по време на строителството, както и всички релевантни наредби на община Видин за опазване на околната среда);

* ограниченията по отношение на паркиране и престой на МПС и изискванията за достъп на товарни МПС в района на училището;
* освобождаването на работните и учебните помещения в ред съобразен с функциите на служителите работещи в тях;
* ограничения по отношение на контрола на достъпа в сградата след работно време (извън часовете 8:00-18:30). Достъпът до сградата в извън работно време в работни и в почивни дни на служители на Изпълнителя се осъществява след представяне и одобряване от Възложителя, на списък на лицата и техниката, пряко заети с изпълнението на РСМР.

**IV. Технически изисквания**

Техническото изпълнение на строителната дейност трябва да бъде извършено в съответствие с изискванията на българските нормативни документи. Особено внимание следва да се отдели на следните нормативи: Закон за устройство на територията и наредбите, базирани на него; Действащите ПИПСМР /Правила и норми за извършване и приемане на СМР/за съответните видове работи; Закони, правилници и наредби по отношение здравословните и безопасни условия на труд; БДС и еквивалентните им европейски стандарти за влаганите материали, изпълнението на работите, изпитванията на материалите, приемане на изпълнените работи и на доставените материали и оборудване.

Всички материали, необходими за изпълнение на предмета на поръчката, трябва да бъдат нови продукти. Използвани материали няма да бъдат приети. Всяка доставка на материали и оборудване на строителната площадката или в складовете на Изпълнителя следва да бъде придружена със сертификат за качество в съответствие с определените технически стандарти, спецификации или одобрени мостри и каталози и доставените материали следва да бъдат внимателно съхранявани до влагането им в работите. Всички произведени продукти или оборудване, за които се възнамерява да бъдат вложени в работите, следва да бъдат доставени с всички необходими аксесоари, фиксатори и детайли, фасонни части, придружени с наръчници за експлоатация и поддръжка, където могат да се приложат такива. Строителните материали да отговарят на следните технически спецификации: български стандарти, с които се въвеждат хармонизирани европейски стандарти, или европейско техническо одобрение (със или без ръководство), или признати национални технически спецификации (национални стандарти), Качеството на влаганите материали ще се доказва с декларация за съответствието на строителния продукт подписана и подпечатана от производителя или негов представител - (съгласно Наредба за съществените изисквания към строежите и оценяване съответствието на строителните продукти, приета с IIMC № 325 от 06.12.2006 г.).

Влаганите строителни материали трябва да бъдат придружени с декларация за съответствие и с указания за прилагане на български език, съставени от производителя или от неговия упълномощен представител.

Видове работи или части от тях се одобряват от Възложителя само след като напълно са завършени от Изпълнителя и при изпълнението им са използвани материали или продукти, удовлетворяващи изискванията за качество на приложимите стандарти. Само напълно завършени и одобрени работи са основание за плащане.

Всички наредби, инструкции и други законови документи, засягащи трудовата и здравна безопасност на работниците, ангажирани с изпълнението на предмета на настоящата обществена поръчка, трябва да бъдат изпълнени и са задължение на Изпълнителя. Изпълнителят е длъжен да осигури работно облекло и лични предпазни средства, определени от ЗЗБУТ, като ги съобрази със спецификата на работите, изпълнявани от различните работници. Изпълнителят следва за инструктира работниците и служителите според изискванията на чл. 16 от ЗЗБУТ. При използване на машини и съоръжения на обекта, работниците трябва да бъдат инструктирани за работата с тях. Не се допуска с машините и съоръженията да работят неквалифицирани работници. Всички движещи се части на машините трябва да бъдат добре закрепени, покрити и обезопасени. Електрическите машини трябва да бъдат заземени. В случай на изпълнение на строителни работи на височина над 1.5 метра при липса на скеле, работниците трябва да работят с предпазни колани. Забранено е изпълнението на работи на височина над 1.5 м без обезопасителна екипировка. Изпълнителят следва да осигури необходимите условия за работа на обекта и помещение за складиране на материалите и оборудването. Всички материали и оборудване следва да бъдат складирани на място без достъп за външни лица.

Изпълнителят следва да осигури необходимото оборудване, инструменти и помощни средства за извършване на строително монтажните работи. Организирането на работната площадка и обекта като цяло се извършва съгласно изискванията за безопасни и здравословни условия на извършване на строително-монтажните работи.

Организирането на работната площадка и обекта като цяло се съгласува между изпълнителя и възложителя. Всички гореописани мерки, препоръки и изисквания се базират на изискванията на Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи. Изпълнителят трябва да изпълнява дейностите така, че да предотврати повреди, предизвикани от дъжд. мъгла, високи или ниски температури. Изключват се форсмажорни събития, които не могат да се повлияят или отчетат предварително от Изпълнителя.

Строителните дейности да се изпълняват в правилна последователност и до завършен етап за предотвратяване на вредно въздействие или повреди от атмосферни влияния. В случай на очакване на неблагоприятни атмосферни влияния и условия за извършване на определени видове работи, същите по възможност да бъдат прекъснати или да се осигури защитена среда за довършването им.

От Изпълнителя се изисква спазването на екологичните изисквания по време на строителството, както да спазва инструкциите на възложителя и другите компетентни органи съобразно действащата нормативна уредба за околна среда.

**ЛЮБКА НАЙДЕНОВА**

*Директор на СОУ „Любен Каравелов” - Видин*